19/08/2010 | Administración LocalMunicipal
A Baña
Praza técnico deportivo

O obxecto desta convocatoria é a contratación laboral temporal, a media xornada, baixo a modalidade de contrato por obra ou servizo determinado, dun/ha técnico/a deportivo, que se rexerá polas presentes bases. As funcións e tarefas que han ser desempeñadas pola persoa seleccionada consistirán en: - Desenvolver os programas deportivos do concello, en especial o deporte escolar e federado, e colaborar nas campañas deportivas da Deputación Provincial da Coruña. - Realizar tarefas de apoio á xestión deportiva do concello. Participar nos cursos de formación que convoque a Deputación. Serán requisitos mínimos de todos os aspirantes a esta contratación: 1.- Ter cumpridos os 16 años de idade e non pasar da idade prevista para a xubilación forzosa por idade.2.- Ter nacionalidade española ou ser nacional doutros estados conforme aos artigos 56 e 57 do Estatuto básico do empregado público.3.- Ter a capacidade funcional, así como a capacidade física necesaria para o desenvolvemento das tarefas.4.- Non ter sido separado, mediante procedemento disciplinario, do servizo de calquera administración pública, nin estar inhabilitado para o exercicio da función pública por sentenza firme.5.- Non estar incurso en causas de incompatibilidades de conformidade co disposto na Lei 53/1984, de 26 de decembro, de incompatibilidades do persoal ao servizo das administracións públicas.6.- Estar en posesión do carné de conducir B1 - Será requisito específico desta convocatoria estar en posesión dalgunha das seguintes titulacións: Técnico/a en Actividades Físicas e Animación Deportiva, Licenciado/a en Educación Física ou Diplomado/a en Maxisterio na especialidade de Educación Física. Todos os requisitos esixidos no apartado anterior deberán posuílos os aspirantes o día que remate o prazo para presentar as súas solicitudes. O contrato de traballo será de duración determinada, polo período dun ano dende a data de contratación, para a realización de obra ou servizo determinado; con opción de realizar prórroga do contrato sempre que o concello asine coa Deputación Provincial da Coruña un novo convenio baixo a convocatoria “Programa de Animadores Deportivos Municipais”. A xornada laboral será de media xornada, no horario axeitado para a prestación do servizo. As retribucións estipuladas serán de 630,59 euros brutos ao mes (incluídos todos os conceptos salariais e parte proporcional das pagas extraordinarias) A selección do persoal realizarase de conformidade co previsto nas presentes bases polo sistema de concurso de méritos, logo de valorar os seguintes méritos: - Outras titulacións académicas de carácter deportivo relacionadas co traballo que ha de ser desempeñado polo técnico deportivo e distinta da achegada como requisito para participar no proceso (máximo 2,5): Diplomatura………………1 pto. Licenciatura…………… 2,5 pto. - Outras titulacións de carácter deportivo relacionadas co traballo que ha de ser desempeñado polo técnico deportivo (máximo 2,5): * De 100 ou máis horas de duración. 0,50 puntos/titulación. * De menos de 100 horas de duración. 0,25 puntos/titulación. - Cursos, seminarios, xornadas, etc., impartidos por algunha administración pública ou organismo oficial, e relacionados co posto de traballo: (máximo 1,5 puntos). 0,25 puntos/curso. - Polos cursos de coñecemento do idioma galego: (máximo 1 pto.): Certificado de nivel de iniciación de lingua galega, nivel Celga 3.0,50 ptos. Certificado de nivel de perfeccionamento de lingua galega, nivel Celga 4.1 pto. - Por acreditar experiencia laboral relacionada co posto de traballo que se ha desempeñar (animador deportivo, monitor deportivo ou similar), (máximo 2,5 ptos.): en calquera administración pública. 0,25 puntos/mes na empresa privada, asociación, federación ou similar. 0,20 puntos/mes Neste apartado só se valorará a experiencia laboral acreditada, tanto como empregado por conta allea como por conta propia. Aquelas colaboracións sen relación contractual, tanto en asociacións, entidades sen ánimo de lucro e demais entidades non serán tidas en conta. Os títulos, así como diplomas ou certificados de cursos que presenten os interesados para proceder a súa valoración, terán que acreditarse con cadansúa fotocopia compulsada, ou outro documento equivalente que permita puntualos, expedido polo organismo ou entidade correspondente. Os servizos prestados terán que acreditarse mediante certificación de vida laboral expedida pola Tesourería da Seguridade Social, certificación de servizos prestados emitido pola administración pública competente que indique as tarefas que realizaba o traballador, e contratos de traballo. Toda a documentación antedita será xuntada á solicitude no mesmo momento da súa presentación no rexistro de entrada do Concello, acompañado da fotocopia compulsada do DNI e do carné de conducir en vigor. Rexeitaranse aquelas solicitudes que non reúnan os requisitos ou que non acompañen os documentos esixidos. Os méritos alegados e non xustificados documentalmente non serán tidos en conta. Rematada a cualificación dos aspirantes, o tribunal cualificador publicará a relación de aspirantes por orde das puntuacións finais obtidas, co que será proposto para a contratación o candidato que consiga a maior puntuación. Non poderá proporse máis dun candidato, aínda que co resto de solicitantes non seleccionados elaborarase unha relación de reservas, por orde de puntuación, de maior a menor, por se fose preciso cubrir posibles baixas ou renuncias. En caso de empate na puntuación final, o desempate farase en primeiro lugar tendo en conta o candidato que acreditase maior experiencia. No caso de seguir o empate, terase en conta ao candidato que acredite maior titulación académica.1.- O tribunal cualificador designado pola Alcaldía-Presidencia, estará integrado polos seguintes membros: Presidente: Mª Dolores Landeira Liñares, Axente de emprego e desenvolvemento local do Concello da Baña. Secretario: O da corporación ou funcionario/a que o/a substitúa (con voz e sen voto). Vocais: Maria Shirley Lahssen Villacis Barraincua, Orientadora Laboral do Concello da Baña, Serigne Mor Benchlih Yetano, asesor deportivo do Concello da Baña.2.- O órgano de selección poderá solicitar a colaboración e asesoramento técnico que estime conveniente. O órgano de selección reunirase para a estimación dos méritos e determinará o/a candidato/a seleccionado/a pola aplicación dos criterios fixados na convocatoria, e proporá ao Sr. Alcalde o nomeamento.3.- O Alcalde, vista a proposta do tribunal, procederá á adopción do decreto correspondente que resolverá a contratación. As instancias para solicitar a participación no proceso selectivo dirixiranse ao Sr. Alcalde do Concello da Baña, e presentaranse no Rexistro Xeral do Concello durante o prazo de 10 días naturais contados dende o seguinte día ao da publicación do anuncio da convocatoria no Boletín Oficial da Provincia. Tamén poderán remitirse na forma prevista no artigo 38 da Lei 30/1992, de 26 de novembro, do Réxime xurídico das administracións públicas e procedemento administrativo común. Rematado o prazo de presentación de instancias, a Alcaldía ditará resolución para aprobar a listaxe provisional de admitidos/as e excluídos/as, na que se indicarán as causas da exclusión, e concedendo un prazo de 10 días para a corrección das deficiencias sinaladas. Esta resolución e as sucesivas serán publicadas no taboleiro de edictos do concello. No caso de que no haxa reclamacións, a listaxe provisional será a definitiva sen necesidade de nova publicación. A proposta do tribunal cualificador trasladarase á Alcaldía-Presidencia, para a resolución do expediente de selección, mediante decreto, que será publicado no taboleiro de anuncios do Concello. A formalización do contrato laboral co/a aspirante seleccionado/a será competencia do Sr. Alcalde-Presidente; o/a aspirante deberá incorporarse ao seu posto de traballo no prazo máximo de cinco días, dende que sexa requirido para iso. No non previsto nestas bases acudirase ao disposto na lexislación laboral vixente que resulte de aplicación e, especialmente, no disposto no Estatuto básico do empregado público no que sexa de aplicación ao persoal laboral, no Estatuto dos traballadores RDL 1/95 de 24 de marzo, no disposto no Real Decreto 2720/1998, do 18 de decembro, e no Real Decreto Lei 8/1997, do 16 de maio de medidas urxentes para a mellora de mercado de traballo e no fomento de contratación indefinida, e demais lexislación en materia laboral. A Baña, 12 de agosto de 2010. O Alcalde Asdo.: José Andrés García Cardeso